**הסכם משתמשים**

נא קרא את הסכם משתמש זה ("**הסכם משתמש**" או "**ההסכם**") בעיון לפני השימוש באפליקציה (כהגדרתו מטה) של חברת ריל"ו טק בע"מ, ח.פ. 515908317 (להלן: "**ריל"ו טק**" או "**החברה**") .

חתימתך האלקטרונית והשימוש באפליקציה מעידים על כך שקראת והבנת את הסכם זה ונתת את הסכמתך לתנאים שבו. הנך רשאי להשתמש באפליקציה רק בהתאם לכללים המפורטים או מאוזכרים בהסכם זה.

הסכם זה מנוסח בלשון זכר לצרכי נוחות בלבד, והוא מתייחס, כמובן, גם לנשים.

אם אינך מסכים להסכם המשתמש כהסכם המחייב אותך, אנא אל תשתמש באפליקציה.

# **הגדרות**

## במסמך זה תהיינה משמעותם של המונחים הבאים כמצוין להלן:

## "**אמצעי תשלום**"- אמצעי תשלום אשר יאושרו על ידי החברה לשימוש באפליקציה מעת לעת.

## "**אפליקציה**"**–** אפליקציה של ריל"ו טק בע"מ וכל תוכן או תכנים הכלולים בו המותאמת לפלטפורמת אנדרואיד או IOS.

## **"ביטחונות מספקים"** – יכול שיהיו על דרך של שטר חוב בסכום שיקבע על ידי החברה אשר ייחתם לטובת החברה, באמצעות חסימת מסגרת אשראי על כרטיס אשראי, על ידי הפקדה בידי החברה של שיק חתום ולא מתוארך ובסכום שיקבע על ידי החברה, או בכל דרך אחרת אשר תקבע החברה לפי שיקול דעתה הבלעדי.

## "**דיירים**" – נציג הדירה יחד עם יתר הדיירים.

## "**דירה**" **–**יחידת דיור, בין אם בית פרטי או דירה הממוקמת בשטח ישראל או יהודה ושומרון (למעט הרשות הפלשתינאית), שבגינה יש לשלם את תשלומי הדירה.

## "**החזר הוצאות ששולמו**"– כהגדרת מונח זה בסעיף ‏5.3 להלן.

## "**העמלה**"– כהגדרת מונח זה בסעיף ‏‏5.1 להלן.

## "**השירותים**" –כהגדרת מונח זה בסעיף ‏‏2.1 להלן.

## "**יחס התשלומים**"– כהגדרת מונח זה בסעיף ‏‏‏4.2 להלן.

## "**ייפויי כוח**"– כהגדרת מונח זה בסעיף ‏4.4 להלן.

## "**יתר הדיירים**" – הדיירים למעט נציג הדירה אשר נרשמו באפליקציה על ידי נציג הדיירים תוך ציון פרטים מזהים כנדרש באפליקציה.

## "**מועד אישור החברה**" –כהגדרת מונח זה בסעיף ‏12.10 להלן.

## **"מועד החיוב"** –המועד החודשי בו מתחייב נציג הדירה לשלם לחברה (באמצעות חיוב כרטיס האשראי של נציג הדירה או בכל דרך אחרת) את החזר ההוצאות ששולמו והעמלה, כשמועד זה יבחר על ידי נציג הדירה באפליקציה.

## "**מועד סיום ההסכם**" –כהגדרת מונח זה בסעיף ‏12.5 להלן.

## **"מסמך מזהה"** – תעודת זהות ישראלית, רישיון נהיגה ישראלי בר תוקף הכולל תמונה, דרכון או תעודת מעבר בתוקף.

## "**משתמש**" או "**נציג הדירה**"**–** מי שמתקשר עם החברה בהסכם זה, בין שהוא בעל הדירה ובין אחד מדיירי הדירה אשר הזדהה בפרטים מלאים כנדרש באפליקציה.

## "**נציג חדש**"– כהגדרת מונח זה בסעיף ‏12.10 להלן.

## "**ספקים**"**–** כוללים כל רשות, אדם או חברה, שדיירי הדירה מקבלים מהם שירותים שונים ונציג הדירה מגדיר באפליקציה שהחברה תשלם להם. לרבות: בעל הדירה, רשות החשמל, חברות גז, חברות המעניקות שירותי טלוויזיה, חברות המעניקות שירותי אינטרנט ו/או וטלפון, רשויות מקומיות וחברות מים.

## "**ספק רשום**"– ספק אשר נציג הדירה רשם אותו באפליקציה כספק אשר על החברה לשלם את התשלומים השוטפים במסגרת הסכם זה.

## "**שימוש באפליקציה**" **–** כולל אך לא מוגבל לכל גרסה קיימת ומעודכנת של האפליקציה, שינוי, שיפור, עדכון ו/או שדרוג של האפליקציה.

## "**תוכן**" או "**תכנים**" **–**כולל מידע מכל מין וסוג, לרבות כל תוכן מילולי, חזותי, קולי, אור-קולי (audio-visual), או כל שילוב שלהם וכן עיצובם, עיבודם, עריכתם, הפצתם ודרך הצגתם, לרבות (אך לא רק): כל תמונה, צילום, איור, הנפשה (animation), תרשים, דמות, הדמיה, דגימה (sample), סרטון, קובץ קולי וקובץ מוסיקלי; כל תוכנה, קובץ, קוד מחשב, יישום, תסדיר (format), פרוטוקול, מאגר נתונים וממשק וכל תו, סימן, סמל וצלמית (icon).

## **"תקופת ההסכם"** **–** הינה התקופה אותה הגדיר נציג הדירה לשימוש באפליקציה אשר לא יחרוג מהתקופה בו נציג הדירה הינו בר רשות לשימוש בדירה.

## "**תשלומי הדירה**" **–** כלל הסכומים אשר משולמים עבור הדירה לספקים הרשומים על ידי החברה.

# **שירותי אפליקציה**

## האפליקציה משמשת פלטפורמה לתשלום תשלומים שונים המחויבים בהם בעלי דירות או שוכרים, ניהול חלוקת תשלומים אלה בין דיירי הדירה וביצוע התשלום לרשויות וספקים שונים (להלן: "**השירותים**").

## בנוסף, יתכן והחברה מפעם לפעם, על פי שיקול דעתה הבלעדי, תעדכן את המשתמש כי לפי ראות עיניה לספק רשום קיימת חבילה משתלמת יותר עבור המשתמש. כמו כן, יתכן והחברה תעדכן את המשתמש כי חבילתו מול הספק הרשום עתידה להסתיים בקרוב, וזאת על מנת שהמשתמש יפנה לספק הרשום ויחדש את חבילתו.

## אם אינך מסכים לתנאי מהתנאים המופרטים בהסכם זה, הנך מתבקש לא לעשות כל שימוש באפליקציה.

## האפליקציה מיועדת לבעלי כרטיס אשראי בתוקף אשר הונפק על ידי בנק ישראלי בישראל.

# **חשבון משתמש**

## ההרשמה כמשתמש מיועדת ומותרת לגילאי 18 ומעלה בלבד. בהרשמתך הנך מצהיר כי גילך אכן מעל 18 שנה.

## השימוש בשירותים מותנה בקבלת שם משתמש וסיסמה לאחר מסירתם לחברה של הפרטים המלאים (לרבות מסמכים נדרשים, ראו להלן), הנכונים והמדויקים.

## ההרשמה כרוכה בהזדהות באמצעות מסמך מזהה, בהעלאת צילום בצבע של המסמך לאפליקציה בהזנת אמצעי תשלום, וכן באימות באמצעות טלפון נייד של המשתמש או כתובת דואר אלקטרוני של המשתמש.

## חל איסור על המשתמשים למסור מידע כוזב או מטעה במהלך תקופת ההסכם. המשתמשים מתחייבים לעדכן את החשבון שלהם על מנת שהפרטים שנמסרו על ידם יישארו מעודכנים ומדויקים. כל אבדן הנובע מכך שהמשתמש לא דאג לשמור את החשבון מעודכן ו/או באופן שאינו מטעה, הינו באחריותו הבלעדית.

## חל איסור לגלות את הסיסמא שלך לאחר. אנחנו לא נבקש ממך לגלות את הסיסמא. אם תשכח את הסיסמא, תוכל לדרוש שסיסמא חדשה תישלח לכתובת האימייל או לטלפון שלך.

## אתה מסכים להודיע לנו באופן מידי על כל שימוש בלתי מורשה בחשבון או בסיסמא שלך. אתה אחראי בצורה בלעדית ומלאה על ביטחון המחשב שלך ועל כל הפעילות בחשבון שלך, גם במקרה בו הפעילות לא בוצעה על ידיך. אנחנו לא נישא באחריות בגין כל הפסד או נזק הנובע משימוש בלתי מורשה בחשבון או בסיסמא שלך.

# **אחריות נציג הדירה**

## הסכם משתמש זה הינו בין החברה לבין נציג הדירה בלבד, ויתר הדיירים ובעל הדירה (אם אינו נציג הדירה) אינם צד להסכם המשתמש זה ואין ולא תהיה להם כל התקשרות משפטית עם החברה בהתאם להסכם המשתמש זה, לרבות שלא יחשבו כנהנים צד ג'. לאור זאת, נציג הדירה בלבד נושא באחריות הבלעדית כלפי החברה בגין השירותים המסופקים על ידי החברה בהתאם להסכם המשתמש זה ואחריותה של החברה הינה כלפי נציג הדירה בלבד. מובהר ומוסכם כי אין ברישום יתר הדיירים באפליקציה כמפורט בהסכם כדי לשנות מן האמור.

## נציג הדירה ירשום את יתר הדיירים באפליקציה ויציין באפליקציה את האופן בו יש לחלק בין הדיירים את תשלומי הדירה (לפי אחוזים) ("**יחס התשלומים**"). ההרשמה של כל אחד מיתר הדיירים כרוכה בהזדהותו באמצעות מסמך מזהה, העלאת צילום בצבע של המסמך לאפליקציה, הזנת אמצעי תשלום לאפליקציה, אישורו כי הוא מסכים לתנאי המשתמש החלים על יתר הדיירים ואשר יופיעו באתר החברה, וכן באימות באמצעות טלפון נייד של אותו דייר או כתובת דואר אלקטרוני של הדייר. אין לרשום אדם אחר לשירותים שלא בהסכמתו שיכול ויינתן באמצעות אישור של אותו אדם באמצעות אמצעי תקשורת שמסר דרך האפליקציה (כגון כתובת דואר אלקטרוני וטלפון נייד). הרישום יתבצע רק לאחר שהוסברו לכל יתר הדיירים כל תנאי הסכם זה. הסכמת יתר הדיירים כאמור, יכול ותאומת באמצעות הודעת אישור אשר תתבקש מכל אחד מיתר הדיירים באמצעות האפליקציה באמצעות אמצעי תקשורת שמסר (כגון כתובת דואר אלקטרוני וטלפון נייד).

## בטרם תחילת השימוש באפליקציה, נציג הדירה יעביר לחברה על ידי העלאה לאפליקציה: (א) הסכם שכירות תקף לתקופת ההסכם בצירוף, או העתק חשבון ארנונה רשום על שם בעל הדירה ברשומות הרשות המקומית בה נמצא הדירה או מסמך המעיד כי תשלומי הארנונה הועברו על שמו ברשומות הרשות המקומית בה נמצא הדירה, או (ב) מסמך המעיד כי תשלומי הארנונה הועברו על שמו ברשומות הרשות המקומית בה נמצא הדירה בצירוף מסמך המעיד על רישום הבעלות בדירה על שמו או הסדר משפטי אחר המעיד על היותו זכאי לגור בדירה (כגון חכירה לדורות).

## התשלומים לספקים הרשומים יתבצעו על ידי החברה החל מהראשון לחודש העוקב לרישום באפליקציה, ללא מתן הודעה למשתמש. בעת הרישום לאפליקציה נציג הדירה יחתום באופן אלקטרוני על ייפויי כוח בנוסח המצורף כנספח א' להסכם זה ("**ייפויי כוח**"), המאפשר לחברה לשלם לספקים הרשומים בשמו את תשלומי הדירה במועדם. מובהר כי ייפויי הכוח האמור הוא אך ורק לביצוע תשלומים וקבלת מידע בלבד וביחס לספקים הרשומים בלבד. ייפויי הכוח אינו מאפשר לחברה לבצע כל פעולה אחרת בחשבון המשתמש אצל הספק הרשום.

## תשלומי הדירה לספקים הרשומים יתבצע על ידי החברה לא יאוחר מהמועד האחרון לתשלום כפי שנקבע בחשבון אשר יוצא על ידי הספק הרשום.

## להבטחת תשלומי הדירה אשר יוצאו על ידי החברה עבור נציג הדיירים, נציג הדירה יעמיד ביטחונות מספקים אשר החברה תהיה רשאית לממש למחרת מועד החיוב (ובכל מועד מאוחר יותר) במידה ותשלומי הדירה והעמלה (כהגדרתה מטה) לא שולמו לחברה במועד החיוב. החברה על פי שיקול דעתה הבלעדי תהיה רשאית לדרוש מנציג הדירה להגדיל או לשנות את הביטחונות המספקים בהתראה מראש של 3 ימי עסקים.

## תנאי לתשלום תשלומי הדירה על ידי החברה מעת לעת הינו העמדת ביטחונות מספקים על ידי נציג הדירה כאמור. לא העמיד נציג הדירה ביטחונות מספקים כאמור, החברה תהיה רשאית (אך לא חייבת) על פי שיקול דעתה הבלעדי לא לשלם את תשלומי הדירה (או חלקם) אשר מועד תשלומם נופל לאחר המועד בו היה על נציג הדירה לספק, להגדיל או לשנות את הביטחונות המספקים כאמור בסעיף ‎4.6 לעיל. במקרה זה לחברה לא תהיה שום אחריות כלפי נציג הדירה או כל אדם אחר בגין תשלומי הדירה כאמור ונציג הדיירים מתחייב לשפות את החברה בגין כל טענה ו/או דרישה על פיהן היה על החברה לשלם את תשלומי הדירה האמורים.

## בחרה החברה לשלם את תשלומי הדירה על אף שלא הועמדו ביטחונות מספקים לא יהיה בכך כדי לגרוע מאחריותו של נציג הדירה לשלם לחברה את החזר ההוצאות ששולמו והעמלה כמפורט בהסכם משתמש זה.

## מובהר ומוסכם שאין בעזיבת נציג הדירה את הדירה כדי לגרוע מאחריותו על פי הסכם זה ורק לאחר החלפתו בנציג חדש או סיום ההתקשרות בהתאם לסעיף ‏12 להלן, יראו בו כמי שחדל להיות נציג הדירה על פי הסכם זה.

## 

# **תשלומים**

## השירותים הניתנים על ידי החברה ניתנים חינם למשך שישה חודשים מתחילת תקופת ההסכם הראשונה החלה על הדירה (היינו המועד בו לראשונה קיים רישום באפליקציה של דירה זו– גם אם הרישום היה על ידי נציג דירה אחר). לאחר מכן, החברה תגבה עמלה בסכום השווה ל-0.5 אחוז מכלל תשלומי הדירה אשר בכל מקרה לא תעלה על 50 ש"ח בגין כלל תשלומי הדירה אשר שולמו לחודש קלנדרי כשלסכום האמור יתווסף מע"מ כדין (להלן:" **העמלה**"). העמלה תיגבה במועד גביית ההחזר הוצאות ששלומו אשר בגינם נגבית העמלה.

## גובה העמלה עשוי להשתנות מעת לעת בהודעה מראש של 21 ימים קלנדריים.

## נציג הדירה מתחייב לשלם לחברה במועד החיוב את תשלומי הדירה אשר שולמו על ידי החברה עד או במועד החיוב, ואשר טרם שולמו לחברה במועד זה בצירוף העמלה בגין התשלומים הללו ("**החזר הוצאות ששולמו**").

## החזר הוצאות ששולמו והעמלה בגין סכומים אילו, יגבו על ידי החברה מנציג הדיירים ומיתר הדיירים בהתאם ליחס התשלומים (לדוגמא: אם יש לחלק תשלום 25/25/50 בין נציג הדיירים ויתר הדיירים אז העמלה בגין אותו תשלום תחולק בהתאם). מובהר ומוסכם שאין בגביית הסכומים האמורים מיתר הדיירים על ידי החברה כדי להקים יריבות משפטית בין החברה ליתר הדיירים, ושרישום יתר הדיירים באפליקציה וגביית הכסף מהם עבור נציג הדירה הינה לנוחיות נציג הדירה בלבד. בהתקשרות נציג הדיירים בהסכם זה הוא מצהיר כי ידוע לו שהאחריות כלפי הדיירים האחרים הנובעת מגביית הוצאות מהם ואשר שימשו את החברה לתשלום על ידה לספקים, הינה של נציג הדיירים בלבד והגבייה מהם נעשית על פי הוראותיו כמפורט בהסכם זה. כל טענה של הדיירים האחרים כלפי החברה בנושא זה לא תתקבל למעט אם עקב רשלנותה של החברה או בשל הפרה מכוונת של התחייבויותיה על פי הסכם זה, ונציג הדיירים מתחייב לשפות את החברה בגין כל נזק הנובע מטענה כאמור. במידה ומכל סיבה שהיא החברה לא תוכל לגבות במועד החיוב מאת מי מיתר הדיירים את חלקו על פי יחס התשלומים בהחזר הוצאות ששולמו והעמלה בגינה, החברה תהיה רשאית לגבות סכום זה ישירות מנציג הדירה. כל התחשבנות בין נציג הדירה ליתר הדיירים ובינם לבין עצמם, בקשר עם ההחזר הוצאות ששולמו והעמלה (בין אם נגבו על פי יחס התשלומים ובין אם לאו), הינה באחריותם הבלעדית ולא תחול על החברה בשום מקרה.

## חשבונית מס כדין תוצא על ידי החברה בגין החזר הוצאות ששולמו והעמלה, מיד לאחר תשלומם לחברה.

## בתחילת כל חודש יקבל נציג הדירה ובנוסף, אם ביקש זאת נציג הדירה באמצעות האפליקציה, יקבלו יתר הדיירים, חשבונית ו/או קבלה כנדרש על פי כל דין ובה יפורטו: 1) תשלומי הדירה השונים ששולמו במהלך החודש הקודם על ידי החברה; 2) חלוקת תשלומי הדירה בחודש הקודם בהתאם לאחוז התשלום של כל דייר; 3) סכום העמלה שהחברה גבתה עבור החודש הקודם (במידה ויש).

## לאורך תקופת הסכם זה, המשתמש יוכל להיכנס לאפליקציה ולראות את הנתונים והמסמכים הבאים: (א) חשבוניות אשר התקבלו מספקים רשומים; (ב) קבלות אשר התקבלו מספקים רשומים; (ג) דוח חודשי עבור כלל התשלומים; (ד) ארכיב תשלומים.

# **מדיניות פרטיות**

## החברה מכבדת את הפרטיות של המשתמשים ורואה עצמה מחויבת להגן על המידע האישי שהמשתמשים משתפים עמה, בהתאם למדיניות הפרטיות. אנו מאמינים כי למשתמשים הזכות להכיר את המדיניות שלנו בנוגע לאיסוף ושימוש במידע המתקבל על ידינו בזמן השימוש באפליקציה. מדיניות איסוף המידע לסוגיו מתוארת במדיניות הפרטיות שלנו, המשולבת בהסכם זה על דרך ההפניה. החברה תעשה שימוש במידע אישי אשר הועבר לחברה ו/או הונגש לה בהתאם למדיניות הפרטיות. מדיניות הפרטיות העדכנית של האפליקציה, נמצאת בכתובת הבאה: \_\_\_\_\_\_\_\_\_\_\_\_\_\_\_\_\_\_\_\_.

# **הקניין הרוחני של החברה ורישיון השימוש של המשתמש**

## כל זכויות הקניין הרוחני (לרבות, בין השאר, קוד מחשב, פלטפורמות, אלגוריתמים, טכנולוגיה, עיצוב, מידע, שירותים, טקסט (כולל כתבות ומאמרים), קבצים, קטעי וידאו, תמונות, אפליקציות, סאונד ומוזיקה זכויות יוצרים, סודות מסחריים, סימני מסחר, פטנטים וכיוצא בזה וכל תוכן קנייני אחר וכל שיפור או יצירה נגזרת) באפליקציה, ו/או מצורפים, קשורים, ו/או מתייחסים לשירותים המוצעים באפליקציה ובכל תוכן הכלול בו, הינם בבעלותה הבלעדית של ריל"ו טק ויישארו בבעלותה הבלעדית כאמור. אין בהסכם זה בכדי להעביר אל נציג הדירה או מי מהדיירים כל זכות באפליקציה ו/או או בקשר אליה ו/או בכל תוכן או תכנים הקשורים בה, אלא רק זכות מוגבלת להשתמש בה בהתאם לתנאיו של הסכם זה. אין להעתיק, להפיץ, להציג בפומבי, להציג לציבור, לשנות, לעבד, ליצור יצירות נגזרות, למכור או להשכיר כל חלק מן הנ"ל, בין אם על ידי נציג הדירה, מי מהדיירים ובין באמצעות או בשיתוף צד שלישי, בכל דרך או אמצעי בין אם אלקטרוניים, מכאניים, אופטיים, אמצעי צילום או הקלטה, או בכל אמצעי ודרך אחרת, בלא קבלת הסכמה בכתב ומראש מריל"ו טק, לפי העניין ובכפוף לתנאי ההסכמה (ככל שתינתן).

## רכיבי תוכנה ותוכן של צד ג', לרבות קוד פתוח וCC, יהיו כפופים לרישיונות מטעם אותו צד ג'.

## מלבד ככל שהותר באופן מפורש בהסכם זה, נציג הדירה מתחייב שלא: (א) למכור, לתת רישיון (או רישיון משנה), להחכיר, להמחות, להעביר, למשכן או לשתף בזכויות שעל פי הסכם זה לכל אדם אחר; (ב) להשתמש באפליקציה לכל מטרה לא חוקית, לא מוסרית או בלתי מורשית.

## ככל שנציג הדירה או מי מהדיירים ישלח לריל"ו טק הערות, הצעות או חומרים הנוגעים לפיתוח, עיצוב ו/או קידום אפליקציה, או בנוגע לשירותים המוצעים באפליקציה, החברה מהבהירה שהשולח לא יהיה זכאי לכל תמורה בגין כל שימוש של ריל"ו טק בהם, והשולח נותן בזאת רישיון בלתי-הדיר וכלל-עולמי לריל"ו טק לעשות שימוש בכל הצעה כאמור.

# **התחייבויות המשתמש**

## נציג הדירה מתחייב: (א) לבצע אך ורק שימוש אישי שאינו מסחרי באפליקציה וזאת בכפוף להסכם זה; (ב) לא להתחזות לאחר; (ג) לא להעלות פרטים על אדם אחר, לרבות יתר הדיירים, ו/או תוכן כלשהו שיש בו זכויות קניין רוחני של גורם שלישי מבלי להשיג מראש את אישורו, רישיונו והסכמתו של אותו גורם שלישי לעשות שימוש בתוכן ו/או במידע הפרטי במסגרת הסכם זה ובמסגרת האפליקציה וכן את אישורו, רישיונו והסכמתו לכל שימוש על-ידי החברה במסגרת ו/או בקשר עם הסכם זה; (ד) לא למכור, להעניק רישיון (או רישיון משנה), להשכיר, להמחות, להעביר, לשעבד ו/או לחלוק עם צד ג' כל חלק בזכויותיו תחת הסכם זה; (ה) לא להעביר, להפיץ, להעתיק, להעמיד לרשות הציבור ו/או לשדר את האפליקציה ו/או כל חלק ממנה; (ו) לא להפנות לאפליקציה על-ידי שימוש בלינקים עמוקים (Deep Linking)או מסגור (Framing); (ז) לא לעשות, לעודד, לקדם, להנחות ו/או לסייע לאחר לעשות באפליקציה כל שימוש שאינו חוקי, פוגעני ו/או מזיק; (ח) לא לבקר באפליקציה ו/או בכל חלק ממנו באופן בלתי מורשה ו/או לעשות שימוש באפליקציה תוך שימוש בשיטות ו/או אמצעים שאינם מורשים, כולל בין היתר רובוטים, זחלים, עכבישים ו/או כל אמצעי אוטומטי אחר; (ט) לא לשנות, לתרגם, להנדס לאחור, לעשות כל ניסיון לפרש את האלגוריתמים, הרעיונות או השיטות הטבועים באפליקציה ו/או לגלות את קוד המקור של כל חלק באפליקציה ו/או כל תוכנה הקשורה אליו ו/או ליצור יצירות נגזרות שלו; (י) לא לעשות כל שימוש באפליקציה באופן העלול לגלות ו/או להפיץ את קוד המקור של כל חלק באפליקציה ו/או העלול להכפיף את החברה לחובה לגלות ו/או להפיץ את קוד המקור של האפליקציה ו/או של כל חלק ממנו ו/או שימוש שעלול להעניק לצד ג' את הזכות לשנות או ליצור יצירות נגזרות מהאפליקציה ו/או קוד המקור; (יא) לא להכביד על האפליקציה ו/או השרת של האפליקציה ו/או גישה של כל משתמש לאפליקציה; (יב) כי כל מידע שיספק באפליקציה הינו נכון, מדויק, עדכני ושלם.

## נציג הדירה מתחייב להגן על ולשפות את החברה ומי מטעמה, כולל ומבלי לגרוע את כל בעליה, מנהליה, נושאי משרה בה, הגורמים הקשורים אליה ועובדיה נגד כל אבדן, הוצאה, עלויות, תביעות, פיצויים (כולל הוצאות בשל שכר טרחת עו"ד, תעריפי מומחים וכל הוצאה אחרת הקשורה בהתדיינות משפטית ו/או גבייה) הנובעים מ ו/או שבאופן כלשהו קשורים עם הפרה של תנאי מהסכם זה, לרבות בגין פעולות שביצע בשם יתר הדיירים.

## החברה אינה אחראית למידע המופק על ידי האפליקציה אשר נסמך על מידע אשר הוזן לאפליקציה על ידי נציג הדירה או יתר הדיירים או על מידע שהתקבל מגורם צד ג' כלשהו (כגון מידע מספקים רשומים).

# **זמינות האפליקציה**

## זמינות ופונקציונאליות האפליקציה והשירותים הניתנים במסגרתה תלויה בגורמים רבים, לרבות תוכנה, חומרה, רשתות תקשורת, ספקי שירותים של החברה או צדדים שלישיים אחרים (לרבות ספקים רשומים, אלה המספקים שירותי אחסון ענן, שירותי רישום לאפליקציה ועוד). החברה תעשה מאמצים סבירים על מנת להבטיח שהאפליקציה והשירותים יהיו זמינים באופן רציף. יחד עם זאת, החברה לא תהיה אחראית, ואיננה מבטיחה או מתחייבת כי האפליקציה והשירותים יפעלו ו/או יהיו זמינים בכל עת ללא הפרעות או תקלות, וכי יהיו ללא פגם. המשתמש מסכים בזאת כי החברה לא תהיה אחראית לאי היכולת של האפליקציה לפעול או להיות נגישה, מכל סיבה שהיא; לרבות הפסקות בפעילות האינטרנט או רשתות, הפסקות בפעילות החומרה או התכנה בשל בעיות טכניות או אחרות שאינן בשליטת החברה (למשל, סיכול, כח עליון, רשלנות של צדדים שלישיים וכד') או עקב תקלה או טעות של החברה או מי מטעמה. היה ותידרש תחזוקה לאפליקציה באופן אשר ישפיע על זמינותה, עשויה החברה (אך לא חייבת) ליידע את המשתמשים על כך מבעוד מועד.

## השימוש באפליקציה כרוך בחיבור פעיל לרשת האינטרנט. נציג הדירה הינו האחראי הבלעדי להסדיר ולשלם עבור חיבור כאמור וכן עבור כל אפליקציה, ציוד או מכשיר שיידרשו לך לצורך גישה ושימוש באפליקציה.

# **הגבלת אחריות**

## לחברה אין כל אחריות בכל הנוגע לתקלות בשירותים שניתנים על ידי הספקים הרשומים. החברה אחראית אך ורק להעברת תשלומי הדירה לספקים הרשומים בהתאם לנתונים שהוגדרו על ידי נציג הדירה. באופן עקרוני החברה מספקת שירותי תשלום רק לספקים אשר מוסרים מידע על חובות וחשבונות פתוחים באופן מקוון ואשר מאפשרים תשלום באופן מקוון. החברה לא תהיה אחראית במקרה של מידע שגוי או חסר אשר יימסר או לא יימסר, או מידע שלא יימסר בכלל, על ידי ספק רשום באמצעות אתר האינטרנט שלו או בכל דרך מקוונת אחרת. במידה ולא יהיה ניתן לקבל מידע מספק רשום בצורה מקוונת החברה אינה מתחייבת לקבל את המידע מהספק הרשום בכל דרך אחרת והחברה מצהירה בזו שבמקרה זה היא לא תוכל לספק את השירות ולשלם את תשלומי הדירה לספק רשום זה. במידה ובמהלך תקופת ההסכם לא ניתן יהיה לשלם לספק רשום מסוים באופן מקוון החברה אינה מתחייבת לבצע את תשלומי הדירה לספק זה, ובמקרה זה היא תודיע לנציג הדירה על כך ולנציג הדירה יהיה אחריות בלעדית לבצע את התשלום האמור. החברה לא תהא אחראית בגין איחור בתשלום לספק רשום אשר לא יהיה ניתן להעביר לו תשלומי דירה באופן מקוון ביום שהוא המועד האחרון לתשלום סכום כלשהוא.

## מובהר כי החברה לא תהיה אחראית בגין תשלום כפול לספק רשום עקב ביצוע תשלום לספק הרשום ישירות על ידי נציג הדירה, על ידי יתר הדיירים או על ידי מי מטעמם במהלך תקופת ההסכם.

## החברה תשלם את תשלומי הדירה לספקים כמו שהם (as is) כפי שיתקבלו אצל החברה על ידי הספקים והיא אינה אחראית לגובה תשלומי הדירה הנגבים על ידי הספקים הרשומים, ונציג הדירה או יתר הדיירים אחראים לפנות ולברר את נכונות הסכומים ישירות מול הספקים הרשומים.

## האפליקציה מסופק לך "כמות שהוא" ("As Is") ולפי זמינותו ("As Available") ללא כל התחייבות ו\או מצג ו\או אחריות מכל סוג שהוא, במפורש או מכללא ולא יהיה לנציג הדירה כל טענה, תביעה או דרישה כלפי ריל"ו טק בגין האפליקציה, יכולותיו, מגבלותיו או התאמתו לצרכיו. ריל"ו טק אינה מבטיחה כי האפליקציה תענה על דרישות נציג הדירה או כי פעולת האפליקציה תתבצע ללא הפרעות או ללא שגיאות. ככל שהדבר מותר על פי דין, ריל"ו טק מחריגה בזאת כל אחריות, לרבות אחריות לזכות הקניין או לאי הפרה של זכות קניין, לאיכות מסחרית ולהתאמה למטרה מסוימת. ריל"ו טק אינה אחראית ואינה ערבה למידת הדיוק, השלמות, השימושים או האמינות של התוצאות אשר יושגו באמצעות שימוש באפליקציה. ריל"ו טק לא תהא אחראית, בין אם לפי דיני החוזים, לפי דיני הנזיקין (לרבות בעוולה של רשלנות) או בכל אופן אחר, כלפי נציג הדירה, יתר הדיירים או כלפי כל צד שלישי בשל נזקים עקיפים, מיוחדים או תוצאתיים וכל אובדן או נזק להכנסות עסקיות, אובדן רווחים או מוניטין, ונתונים או תיעוד שאבדו או ניזוקו, אשר נגרם לכל אדם, אשר נובע ו/או נוגע ו/או קשור לכל שימוש באפליקציה, אפילו אם ריל"ו טק הייתה מודעת על האפשרות שנזקים כאלה ייגרמו.

## ריל"ו טק תהיה אחראית אך ורק לנזקים הכספיים אשר יגרמו למשתמש, ככל שייגרמו, בשל רשלנותה או בשל הפרה מכוונת של התחייבויותיה על פי הסכם זה. אחריותה זו של ריל"ו טק תהיה מוגבלת עד לגובה הסכום ששולם על ידי המשתמש הנפגע בעבור השירותים בתקופת ההסכם. מובהר כי ייפוי הכוח המתייחס לספק רשום אינו מאפשר ביצוע פעולות בחשבון המשתמש אצל הספק הרשום לרבות קבלת החזר בגין תשלומים אשר בוצעו לאותו ספק רשום. במידה ועקב טעות או רשלנותה של החברה או עקב הפרת ההסכם על ידי החברה, יתבצע תשלום שגוי לספק הרשום על ידי החברה, נציג הדירה מתחייב בזאת לשתף פעולה עם החברה באופן מלא מול הספק הרשום (ואם נציג הדירה אינו הלקוח הרשום אצל אותו ספק רשום, לגרום ללקוח הרשום לשתף פעולה מול אותו ספק רשום) על מנת לתקן את התשלום ולקבל החזר כספי מהספק הרשום ככל ונדרש החזר כאמור. החברה לא תהיה אחראית לנזק אשר יגרם עקב הפרת סעיף זה על ידי המשתמש או אי שיתוף פעולה של הלקוח הרשום אצל ספק רשום כלשהוא.

## נציג הדירה מאשר כי לאחר שקרא והבין את ההסכם הזה בכלל ואת תנאי הגבלת האחריות בפרט, הוא מסכים לתנאי הגבלת האחריות המהווים חלק בלתי נפרד מהסכם זה, וכי הינו מודע לכך שתנאים אלה מהווים חלק מהותי מהסכם זה והוא מאשר כי הדבר נלקח על-ידו בחשבון בהחלטתה להתקשר בהסכם זה.

## למען הסר ספק מובהר כי אין בתנאי הגבלת האחריות המפורטים בסעיף ‎10 זה בפרט או בהסכם זה בכלל כדי לגרוע מאחריותה של ריל"ו טק על פי כל דין.

# **שינויים באפליקציה ותמיכה**

## על ריל"ו טק לא חלה כל חובה על פי הסכם זה לספק תמיכה, תחזוקה, שדרוגים, שינויים או גרסאות חדשות של האפליקציה.

## ריל"ו טק עושה מאמצים על מנת לשמור על תקינות האפליקציה על מנת שהמשתמש יהנה ויפיק תועלת רבה מהשימוש בה. במידה שנודע לנציג הדירה על שגיאה או טעות כלשהי באפליקציה, הוא מתבקש להודיע לחברה באמצעות דואר אלקטרוני appartshare18@gmail.com. אין ביכולת ריל"ו טק להבטיח שכל תקלה תבוא על פתרונה וריל"ו טק עומדת לרשות נציג הדירה בכל בעיה פרטנית.

# **סיום ההתקשרות; הארכת ההסכם; והחלפת נציג הדירה**

# סיום ההתקשרות

## ריל"ו טק תהיה רשאית להביא את תקופת ההסכם לסיום ו/או לחסום את המשתמש מלבצע פעולות (עם או ללא סיום הסכם), אם קיים חשש להפרת הסכם זה או לשימוש לא מורשה, או שתשלום המגיע מן המשתמש, לרבות תשלומי הדירה (והעמדת ביטחונות מספקים), לא נפרע/הועמד במועדו ובמלואו או שהמשתמש הכחיש עסקה שנעשתה בשמו או אם עקב מגבלה רגולטורית או חוקית החברה אינה יכולה לספק יותר את השירות במתכנתה הנוכחית. בכל אחד מהמקרים הללו ריל"ו טק לא תהיה חייבת בהודעה מראש למשתמש (אך על פי שיקול דעתה הבלעדי תהיה רשאית לתת הודעה מראש) אך תודיע למשתמש מיד עם סיום תקופת ההסכם ו/או החסימה באמצעות האפליקציה או דואר אלקטרוני.

## מבלי לגרוע מן האמור לעיל החברה על פי שיקול דעתה הבלעדי, תהיה רשאית להפסיק את ההתקשרות ולהביא את תקופת ההסכם לסיום בהודעה מראש של לא פחות מ- 14 ימים קלנדריים.

## משתמש יהיה רשאי להפסיק את ההתקשרות עם החברה ולהביא את תקופת ההסכם לסיום בהודעה מראש של לא פחות מ- 14 ימים קלנדריים לחברה וזאת באמצעות שיחת טלפון או דרך האפליקציה או בשליחת דוא"ל לחברה.

## הסכם זה יסתיים באופן אוטומטי בתום תקופת ההסכם אם לא הוארך בהתאם להוראות סעיף ‏12.9 להלן.

## החל ממועד הכניסה לתוקף של סיום ההתקשרות כאמור לעיל ("**מועד סיום ההסכם**") החברה לא תשלם יותר את תשלומי הדירה לספקים הרשומים.

## סיום ההסכם על פי סעיף ‏12 זה לא יגרע מאחריותו של נציג הדירה לשלם לחברה החזר הוצאות ששולמו בצירוף עמלה כמפורט בסעיפים ‏4 ו- ‏5 לעיל, בגין תשלומי הדירה אשר שולמו על ידי החברה לספקים הרשומים עד למועד סיום ההסכם, והחברה תהיה רשאית לגבות סכומים אילו באמצעות אמצעי התשלום והביטחונות המספקים.

## היה ועקב טעות כלשהיא החברה שילמה לספקים הרשומים תשלומי דירה לאחר מועד סיום ההסכם, נציג הדירה ישלם לחברה את החזר ההוצאות ששולמו בגין תשלומים אילו אך לא ישלם עמלה בגינם.

## הוראות סעיפים ‎3.4, ‎3.5, ‎3.6, ‎4.1, ‎4.7, ‎5.3, ‎5.4, ‎5.5, ‎6- ‎15 להסכם זה ימשיכו לחול גם לאחר מועד סיום ההסכם.

# הארכת ההסכם

## עד למועד סיום תקופת ההסכם, נציג הדירה יהיה רשאי להאריך את תקופת ההסכם באמצעות האפליקציה ובלבד שיעלה לאפליקציה מסמכים המעידים על זכאותו להתגורר בדירה מעבר לתקופת הסכם כמפורט בסעיף ‎4.3 לעיל. הכללים החלים על אורך תקופת ההסכם והמפורטים בהגדרת מונח זה, יחולו על כל תקופת הארכה כאמור.

# החלפת נציג הדירה

## נציג הדירה יהיה רשאי למנות נציג דירה אחר במקומו ("**נציג חדש**") בכפוף לתנאים המפורטים להלן:

### הנציג החדש ימלא אחרי כל הוראות הסכם זה החלות על נציג הדיירים המתקשר לראשונה עם החברה, לרבות הוראות סעיפים ‏3.3 (אמצעי זיהוי), ‏4.4 (הסכם שכירות והעתק חשבון ארנונה) ו- ‏4.9 (העמדת ביטחונות מספקים) לעיל.

### נציג הדירה היוצא ימחה לנציג החדש אשר יקבל על עצמו, את כל חובותיו וזכויותיו של נציג הדירה היוצא על פי הסכם זה, המחאה אשר תיכנס לתוקפה במועד אישור החברה. מבלי לגרוע מן האמור מובהר שמן המועד בו הודיעה החברה לנציג הדיירים היוצא ולנציג החדש כי היא אישרה את החלפתם כאמור ("**מועד אישור החברה**"), כל האחריות להחזר ההוצאות ששולמו ותשלומי העמלה יחולו אך ורק על הנציג החדש, גם אם אלה בגין תשלומי הדירה המתייחסות לתקופה הקודמת להמחאה כאמור.

### החלפת נציג הדירה היוצא בנציג החדש כפופה לאישורה הסופי של החברה אשר תינתן על פי שיקול דעתה הבלעדי. מבלי לגרוע מן האמור החברה מתכוונת (אך אינה חייבת) לאשר או לדחות את ההחלפה תוך 3 ימי עסקים מהמועד בו כל הפרטים הביטחונות, והמסמכים הנדרשים מהנציג החדש כמפורט לעיל, הועלו לאפליקציה.

# **דין וסמכות שיפוט**

## על הסכם זה ועל פרשנותו יחולו אך ורק דיני מדינת ישראל (מבלי ליתן תוקף לכללי ברירת הדין הבינלאומי הקבועים בהם). בתי המשפט המוסמכים במחוז תל-אביב-יפו יהיו בעלי סמכות שיפוט ייחודית בכל סכסוך או מחלוקת שיתגלעו בין הצדדים כתוצאה מהסכם זה.

# **שונות**

## אם ייקבע כי הוראה כלשהי אשר נכללת בהסכם זה אינה ניתנת לאכיפה, אזי הוראה זו תנוסח מחדש אולם רק ככל הנחוץ על מנת לעשותה להוראה ניתנת לאכיפה.

## החברה תהיה רשאית לבצע שינויים בהסכם זה אשר יתפרסמו באתר האינטרנט של החברה ובעת הכניסה לאפליקציה מעת לעת. על אף האמור במקרה של שינויים מהותיים החברה תשלח הודעה למשתמש בהתאם להוראות סעיף ‏15 להלן. שינויים מהותיים ייכנסו לתוקף לא פחות מ30 יום ממועד מתן הודעה למשתמש כאמור.

## שום התנהגות, ויתור, הימנעות מפעולה ו/או שיהוי ו/או עיכוב מצד החברה בהפעלת זכות מזכויותיה על פי הסכם זה ו/או הדין לא תחשב לוויתור על זכות כלשהי או כהסכמה לאיזו הפרה או אי קיום הסכם זה או כנותנת דחייה או ארכה או כשינוי, ביטול או תוספת של איזה תנאי שהוא, אלא אם נעשתה בכתב ומפורשות.

## ריל"ו טק תהא רשאית באמצעות אמצעי התקשורת עם המשתמש העומדים לרשותה, להודיע או לעדכן את המשתמש בנושאים שתמצא לנכון מעת לעת לרבות אודות שירותים חדשים ונוספים של החברה וככל שלא פורט באופן דווקני, באמצעות הדואר האלקטרוני של המשתמש.

## החברה רשאית להסב הסכם זה, כולו או בחלקו, בכפוף לשיקול דעתה הבלעדי. נציג הדירה אינו רשאי להסב ו/או להעביר הסכם זה לצד ג' ללא קבלת אישור החברה מראש ובכתב של החברה.

## אין בהסכם זה כדי להקנות זכויות כלשהן למי שאינו צד לו, ואין הסכם זה בגדר חוזה לטובת אדם שלישי כמשמעו בחוק החוזים (חלק כללי), תשל"ג-1973.

## נציג החברה מסכים, כי גרסה מודפסת של תנאים אלה ושל כל הודעה אשר ניתנה באופן אלקטרוני תהיה ראיה קבילה בהליכים שיפוטיים או מנהליים אשר יתבססו על תנאים אלה, או בקשר אליהם, באותה מידה ובכפוף לאותם תנאים כמו מסמכים ורשומות עסקיים אחרים אשר הופקו במקור ונשמרו בגרסה מודפסת וזאת מבלי לגרוע מקבילותם של כל מסמך או ראיה אחרים שהינם קבילים על פי דיני הראיות.

## לחברה תהא הזכות לקזז מכל סכום ו/או זכות ו/או טובת הנאה ככל שיגיעו לנציג הדירה מהחברה (לרבות מאת מי מטעמה), כל סכום ו/או זכות ו/או טובת הנאה שיגיעו לחברה ו/או למי מטעם החברה מנציג הדירה.

# **פרטי התקשרות**

## ריל"ו טק בע"מ, רחוב ירושלים 8 דירה 57, גבעת שמואל. דוא"ל: service@appartshare.com.

### נציג הדירה: פרטי התקשרות יהיו אלה אשר הוזנו באפליקציה

## כל הודעה שתשוגר על ידי צד למשנהו תחשב כמי שהגיעה לצד הנשגר כמפורט להלן:

|  |  |
| --- | --- |
| נשלחה בדואר רשום - | תוך שלושה ימי עסקים ממועד שליחתה. |
| נמסרה ביד - | במועד מסירתה. |
| שודרה בדוא"ל - | ביום העסקים העוקב למועד המשלוח, ובלבד שבידי השולח אישור בדבר קבלתה (לרבות אישור שהופק אלקטרונית על ידי השרת של המקבל). |
| שודרה על ידי הודעת מסרון (SMS) - | במועד בו פתח המקבל את הקישור הכלול במסרון. |